***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 75-7/2022.

***Jegyzőkönyv***

***Készült***: Pápakovácsi Község Önkormányzat képviselő-testülete 2022 . április 21-én 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő

Vándor Zoltán képviselő (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban (jkv,. 2. melléklete) foglaltaknak megfelelően:

**Napirend**

1. Falunapi rendezvényre pályázat
2. Előterjesztés intézményi térítési díj megállapításához
3. Traktor vásárlás

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Falunapi rendezvényre pályázat**

**Előadó: Burghardt Ferenc polgármester**

**Burghadt Ferenc polgármester**  szóbeli előterjesztésben tájékoztatta a képviselőket, hogy a Somló-Marcalmente-Bakonyalja LEADER Akciócsoporthoz a Helyi Fejlesztési Stratégia VP6-19.2.1.-77-5a-21 számú intézkedése alapján lehetőség van a 2022. évi falunapi rendezvényhez pályázatot benyújtani. Javasolja, hogy éljenek a lehetőséggel és pályázzák meg a támogatási összeget. (határozati javaslat a jkv. 3. melléklete)

Kérte a hozzászólásokat, javasolta a pályázat benyújtásának támogatását.

Hozzászólás nem volt, a képviselők támogatták a javaslatot.

Pápakovácsi Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**23/2022. (IV. 21.) KT határozat**

Pápakovácsi Község Önkormányzatának Képviselő-testülete pályázatot nyújt be a Somló-Marcalmente-Bakonyalja LEADER Akciócsoporthoz a Helyi Fejlesztési Stratégia VP6-19.2.1.-77-5a-21 számú intézkedése alapján.

A 2022 évi pályázat benyújtásának célja: „Pápakovácsi Falunap 2022.” elnevezésű rendezvény szervezése.

A projekt összköltsége 462.000 Ft.

A projekt megvalósításához igényelt támogatás: 392.700 Ft.

A rendezvényhez 69.300 Ft önrészt az önkormányzat a 2022. évi költségvetéséből biztosítja.

A rendezvény helyszine: 8596 Pápakovácsi általános iskola udvara ( 106/6 hrsz.)

Felkéri a képviselő-testület a polgármestert, hogy a pályázat benyújtásáról gondoskodjon.

**Felelős:** polgármester

**Határidő:** azonnal.

**2.) Előterjesztés kistérségi intézményi térítési díj megállapitásához**

**Előadó: Burghardt Ferenc polgármester**

**Burghardt Ferenc polgármester** megállapította, hogy a képviselők az előterjesztés anyagát (jkv. 3. melléklete) a meghívóval együtt kézhez kapták. Mint az előterjesztésből megállapítható, a gondozottaknak 2022. április 1-től 2023. március 31-ig nem kell gondozási díjat fizetni, erre vonatkozók a rendelet módosítási javaslat. Javasolta elfogadását.

A képviselők a javaslattal egyetértettek, a polgármester kérte a testület tagjait a szavazásra.

Pápakovácsi község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**24/2022. (IV.21.) KT határozat**

Pápakovácsi Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 6//2022. (II. 15.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

**Határidő:** folyamatos

**Felelős:** polgármester

**3.) Traktor vásárlása**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben ismertette a napirendet. Az önkormányzat 2020-2021-2022 évben is nyújtott be támogatást traktor vásárlásra a Magyar Falu Program keretében, azonban sikertelenül, támogatásban nem részesültek. A jelenlegi traktor nagyon rossz műszaki állapotban van, javítása nem gazdaságos, a közterületi munkák végzésére már kevésbé alkalmas. Javasolja, hogy vásároljanak használt traktort, kb. 3.200.00 Ft összeget javasol e célra felhasználni. A jelenlegi traktort értékesítenék, kisebb igénybevétel esetén még használható.

A képviselők a javaslattal egyetértettek.

Pápakovácsi község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**25/2022. (IV.21.) KT határozat**

Pápakovácsi Község Önkormányzat Képviselő-testülete elhatározza, hogy az Önkormányzat részére a közterületek karbantartási munkáihoz használt traktort vásárol, kb. 3.200.000 Ft összegért.

Felkéri a képviselő-testület a polgármestert, hogy a traktor beszerzéséről gondoskodjon.

**Felelős**: polgármester

**Határidő**: azonnal

Több napirend, hozzászólás nem volt, a polgármester a képviselő-testület nyilvános ülését 17.00 órakor bezárta, zárt ülésen folytatták a munkát.

***k.m.f.***

Burghardt Ferenc Kissné Szántó Mária

polgármester jegyző